|  |  |
| --- | --- |
| Petičný výbor : |  |
| 1. Mária Fričová ,ul.Potočná 89/63,034 01 Ružomberok-Hrboltová | |
| osoba poverená na zastupovanie v styku s orgánmi vybavujúcimi petíciu | |
| 2.Jaroslav Hatala ,ul.Potočná 97/79 ,034 01 Ružomberok-Hrboltová | |
| 3.Ing.Ján Potoma ,ul.Mlynská 262/12,034 01 Ružomberok-Hrboltová | |

---------------------------------------------------------------------------------------------------------------------------------

Titl .

Ministerstvo životného prostredia SR  
 odbor sťažností a petícií   
 Ing.Domisitzová   
 nam L.Stura 35/1   
 812 35 BRATISLAVA

Na vedomie : 1.MŽP SR – RNDr.Nižnanský

2.NDS a.s. -p.Batorová

Vec: Odpoveď na oznámenie o výsledku vybavenia petície č. 17/2017-pet.1.17 6719/2019 zo dňa 2.2.2018

Občania Msč Hrboltová nie sú spokojní s odpoveďou, ktorú dostali na petíciu o hodnotení vplyvov na životné prostredie.

Vo Vašej odpovedi uvádzate, že ulice MČ Hrboltová budú využívané v minimálnom rozsahu. Sme veľmi sklamaní vaším prístupom riešiť naše požiadavky. Pýtame sa: Koľko je to minimálne množstvo, aké ťažké tie autá alebo mechanizmy budú a ešte aká bude ich dĺžka? Týka sa to ulíc Príjazdová, Potočná a Na Prúty. Znova opakujeme, že tieto cesty vedú najstaršou časťou dediny, sú úzke, strmé bez Chodníkov pre chodcov , bez predzáhradiek, zo zastaraným vodovodným potrubím, ktoré je veľmi často v poruche. Bývajú tu väčšinou dôchodcovia. Týmito cestami musia chodiť do jediného obchodu v obci, na zástavku MHD /Príjazdová ulica/. MHD využívajú aj deti, ktoré dochádzajú do školy v Ružomberku, pretože v Hrboltovej ZŠ nie je. Myslíte si, že nebudú porušené ich práva? Myslíte si, že môže existovať dohoda, na ktorú ste nás odkázali, medzi občanmi MČ Hrboltová a NDS. NDS chce stavať , a to za každú cenu. Ich „minimálne“ prejazdy budú ospravedlnené, lebo prístupové cesty musia mať. Prečo si ich nevybudujú mimo obce, a prečo hlukom, otrasmi a znečistením, nehovoriac o sťaženom vychádzaní z domov, chcú zaťažovať najrizikovejšiu skupinu ľudí ?

Dávate nám odpoveď, / citujem/ „ ktorej obsah vychádza aj zo SUBSTANOVISKA Národnej diaľničnej spoločnosti a.s. „ Verili sme MŽP SR , že ako najvyšší orgán bude riešiť životné prostredie svojich obyvateľov. Nestalo sa tak. Právne môžete považovať petíciu za vybavenú, ale vôľa občanov, ich obavy o stav životného prostredia a majetok vyriešené neboli ! V argumentácii používate citáciu zo Správy o hodnotení, ktorú v plnom rozsahu spochybňujeme, pretože v čase pripomienok to bolo práve MŽP SR, ktoré naše pripomienky do rozsahu hodnotenia nezapracovalo .

Preto nám neostáva nič iné len hájiť svoje ústavné právo na kvalitné životné prostredie, ako aj právo na pokojnú starobu pre ľudí , pre ktorých môžu byť 4 roky výstavby diaľnice ich poslednými . Využijeme preto , všetky dostupné prostriedky na to, aby sme obhájili pravdu, ktorá je nespochybniteľná .

v Hrboltovej 20 .2.2018

Za občanov MsČ Hrboltová a za petičný výbor

Fričová Mária